*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*75. számú előterjesztés*

Bátaszék Város Önkormányzat Képviselő-testületének 2025. március 26-án

16.00 órakor megtartandó ülésére

Rákóczi Szövetség 2025. évi támogatási kérelme

|  |
| --- |
| **Előterjesztő:** Dr. Bozsolik Róbert polgármester  **Készítette** : Takaróné dr. Mihó Beatrix kirendeltségvezető    **Törvényességi ellenőrzést végezte:** Dr. Firle-Paksi Anna aljegyző  **Tárgyalja:**  KOIS Bizottság 2025.03.24.  PG Bizottság 2025.03.25. |

**Tisztelt Képviselő-testület!**

A **Rákóczi Szövetség** 2025. január 9. napján kelt levelében **kéri az önkormányzatot, hogy - a korábbi évekhez hasonlóan - támogassa a külhoni magyar közösségek megmaradását eredményesen szolgáló Magyar Iskolaválasztási Programját.** A program lényege, hogy minél több határon túl élő magyar családot ösztönözzenek gyermekeik magyar tannyelvű iskolába íratására.

**A képviselő-testület hosszú évek óta támogatja a beiratkozási programot, így a tavalyi évben** is 100.000 Ft összegű támogatást ítélt meg elsősorban felvidéki – nagysallói – magyar családok gyermekeinek magyar iskolába történő beíratásának támogatására**.** A szövetség tájékoztatása szerint az elmúlt évben már nem történt beiratkozási támogatás biztosítása testvértelepülésünk Nagysalló tekintetében, sőt információink szerint szeptembertől már nem működik magyar iskola Nagysallóban.

Kérjük a Tisztelt Képviselő-testületet, döntsenek a Rákóczi Szövetség kérelméről.

**A/H a t á r o z a t i j a v a s l a t :**

**a Rákóczi Szövetség 2025. évi támogatási kérelmére**

Bátaszék Város Önkormányzatának Képviselő-testülete a Rákóczi Szövetség (1027 Budapest, Szász Károly u. 1. IV/1.) támogatási kérelmét – az önkormányzat nehéz gazdasági helyzetére tekintettel- elutasítja.

*Határidő:* 2025. április 4.

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül:* Rákóczi Szövetség

Bátaszéki KÖH Pénzügyi Iroda

irattár

**B/H a t á r o z a t i j a v a s l a t :**

**a Rákóczi Szövetség 2025. évi támogatására**

Bátaszék Város Önkormányzatának Képviselő-testülete

1. a Rákóczi Szövetség (1027 Budapest, Szász Károly u. 1. IV/1.) részére a felvidéki magyar családok gyermekeinek magyar iskolába történő beíratási támogatása érdekében ***50.000 Ft*** vissza nem térítendő támogatást biztosít az önkormányzat 2025. évi költségvetésének általános tartaléka terhére;
2. felhatalmazza a polgármestert a támogatási szerződés aláírására.

*Határidő:* 2025. április 4.

*Felelős:* dr. Firle-Paksi Anna aljegyző

(a határozat megküldéséért)

Dr. Bozsolik Róbert polgármester

(a támogatási szerződés aláírásáért)

*Határozatról értesül:* Rákóczi Szövetség

Bátaszéki KÖH Pénzügyi Iroda

irattár